《答何劭诗三首 其一》
魏晋·张华

吏道何其迫，窘然坐自拘。缨緌为徽纆，文宪焉可逾。

恬旷苦不足，烦促每有馀。良朋贻新诗，示我以游娱。

穆如洒清风，焕若春华敷。自昔同寮寀，于今比园庐。

衰疾近辱殆，庶几并悬舆。散发重阴下，抱杖临清渠。

属耳听莺鸣，流目玩鯈鱼。从容养馀日，取乐于桑榆。

作者简介：张华（232年－300年），字茂先。范阳方城（今河北固安）人。西晋时期政治家、文学家、藏书家。西汉留侯张良的十六世孙，唐朝名相张九龄的十四世祖。张华工于诗赋，词藻华丽。编纂有中国第一部博物学著作《博物志》。《隋书·经籍志》有《张华集》十卷，已佚，明人张溥辑有《张茂先集》。张华雅爱书籍，精通目录学，曾与荀勖等人依照刘向《别录》整理典籍。《宣和书谱》载有其草书《得书帖》及行书《闻时帖》。